Anna Haava

Anna Haava (tavallud paytidagi ismi Anna Rozali Haavakivi; 1864-yil 15-oktyabrda tugʻilgan – 1957-yil 13-martda vafot etgan) – XIX asr oxiri va XX asrlarda ijod qilgan eston shoiri, yozuvchi va tarjimon. 1922-yilda Estoniya Yozuvchilar uyushmasining asoschilaridan biri boʻlgan. Uning mehnatlari 1930-yilda 3-darajali „Burgut xochi“ ordeni, 1935-yilda 2-darajali Estoniya Qizil Xoch ordeni, 1954-yilda Estoniya SSR Xalq yozuvchisi unvoni hamda „Faxriy belgisi“ ordeni kabi faxriy unvon va mukofotlar bilan taqdirlangan.

 Biografiyasi 
Anna Rosalie Haavakivi 1864-yil 15-oktyabrda Estoniyaning sharqiy qismida joylashgan Peipsiääre cherkovining bir qismi boʻlgan Kodavere qishlogʻida dunyoga kelgan. Haavaning otasi Joosep Haavakivi (1836–1891) 1860-yilda Estoniyaning Punikvere qishlogʻidan boʻlgan Sohvi Janastga uylangan. Haavakivi dehqon oilasida voyaga yetgan. Uning Elisabet ismli opasi (1860–1893) hamda Rudolf ismli ukasi (1870–1950) boʻlgan. Maʼlumotlarga koʻra, otasi skripka chalganida Anna unga qoʻshilib kuylagan, bu esa uning musiqiy isteʼdodini shakllantirib, keyinchalik sheʼriyati va asarlariga katta taʼsir koʻrsatgan.

1873 yilda Anna Haavakivi rasmiy taʼlim ola boshlagan. U dastlab Pataste va Saare-Vanamõisa maktablarida oʻqigan, soʻngra 1880–1884-yillarda Tartutagi Hoffmann nomidagi nemis tili xususiy maktabida tahsil olgan. Shuningdek, Anna Tartutagi nemis tilida oʻqitiladigan Qizlar oliy maktabini ham tamomlagan. Oʻsha davrda ushbu taʼlim turi Estoniya ayollari uchun mavjud boʻlgan yagona oliy taʼlim shakli edi. Shundan soʻng Anna Haava Tartu shahrida bolalar bogʻchasida tarbiyachi boʻlib ishlay boshlagan.

 Manbalar 

 Havolalar 

 https://web.archive.org/web/20080508171200/http://www.las-flores.ru/estonia/history/estonia-great-people-haava.html
 BnF.fr: https://data.bnf.fr/fr/12559787/anna_haava/https://www.worldcat.org/search?qt=worldcat_org_all&q=anna+haava
 Haavaning baʼzi sheʼrlari: https://sisu.ut.ee/ewod/h/haava/poems

Turkum:Rossiya imperiyasi shoirlari
Turkum:Estoniyalik shoiralar
Turkum:Alifbo boʻyicha yozuvchilar
Turkum:Tarjimonlar